27/09/2019 | Administración LocalMunicipal
Carral
Modificación delegacións Alcaldía área de goberno Educación, Sanidade, Voluntariado, Igualdade e Traballo (Modificación decreto 317/2019)

Esta Alcaldía, o 20 de setembro de 2019, ditou o seu decreto 410/2019, cuxo texto se transcribe a continuación: ASUNTO: Modificación, en relación coa área de goberno municipal de Educación, Sanidade, Voluntariado, Igualdade e Traballo, das delegacións pola Alcaldía de área e delegacións específicas en Concelleiros/as-Delegados/as. (Modificación do decreto 317/2019) EXPEDIENTE: 2019/G003/000414 Logo de ver que, con data do 18 de xullo de 2019 ditei os meus decretos 315/2019 polo que nomeei membros da Xunta de Goberno Local do Concello e resolvín sobre o seu réxime de sesións e sobre a delegación de atribucións da Alcaldía nela, 316/2019, polo que designei Tenentes de Alcalde, e 317/2019, polo que efectuei delegacións pola Alcaldía de áreas de goberno municipal en Concelleiros/as-Delegados/as. Logo de ver o disposto nos artigos 21.3 e 23.4 da Lei 7/1985, de 2 de abril, Reguladora das Bases do Réximen Local (LRBRL), segundo o último dos cales, “ El Alcalde puede delegar el ejercicio de determinadas atribuciones en los miembros de la Junta de Gobierno Local y, donde ésta no exista, en los Tenientes de Alcalde, sin perjuicio de las delegaciones especiales que, para cometidos específicos, pueda realizar en favor de cualesquiera Concejales, aunque no pertenecieran a aquélla.”. Tendo en conta que, aos efectos dunha maior eficacia e eficiencia na actuación do goberno municipal, esta Alcaldía considera conveniente un reparto das tarefas que corresponden á dirección da ampla área de goberno municipal de Educación, Sanidade, Voluntariado, Igualdade e Traballo. Logo de ver, asemade, o disposto nos artigos 43 a 45 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF en adiante). En uso das atribucións que me conferen os artigos 21.3 e 23.4 LRBRL, 1).- Delegar nos seguinte Señor Concelleiro membro da Xunta de Goberno Local de xeito xenérico as seguintes materias comprendidas dentro da área de goberno municipal de Educación, Sanidade, Voluntariado, Igualdade e Traballo. Tal delegación comprende a facultade de dirixir os servizos correspondentes e xestionalos en xeral, mais con reserva para esta Alcaldía das atribucións indelegables en relación a aquelas, da representación institucional neses ámbitos, da sinatura de escrituras públicas e convenios, e da facultade de resolver mediante actos administrativos que afecten a terceiros/as: D. Claudio Javier Bendjeriou Burria: Materias de Traballo e Voluntariado.2).- Modificar a delegación realizada por medio do meu decreto 317/2019, do 18 de xullo, de xeito específico a favor da Señora Concelleira non membro da Xunta de Goberno Local, Dª. María Mercedes Caridad López, de xeito que, en adiante, lle corresponderá a dirección interna e a xestión, dentro da área de goberno municipal de Educación, Sanidade, Voluntariado, Igualdade e Traballo, das materias de Educación, Sanidade e Igualdade, sen incluir a facultade de resolver mediante actos administrativos que afecten a terceiros/as, e tamén con reserva para esta Alcaldía das atribucións indelegables en relación a tales servizos, da representación institucional neses ámbitos e da sinatura de escrituras públicas e convenios.3).- Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.4).- Dar conta deste decreto ao Pleno do Concello na primeira sesión que se realice en cumprimento do establecido no artigo 38 ROF.” Contra a devandita resolución, que pon fin á via administrativa, poderá interpoñerse potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 20 de setembro de 2019 O ALCALDE Francisco Javier Gestal Pose